## Program pomoćničkog ispita za zanimanje krznar

### NN 5/2004 (15.1.2004.), Program pomoćničkog ispita za zanimanje krznar

# ministarstvo za obrt, malo i srednje poduzetništvo

**188**

Na temelju stavka 4. članka 53. Zakona o obrtu (Narodne
novine, br. 49/03), ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE KRZNAR

I.

Svrha
pomoćničkog ispita je dokazivanje ispitanika da je
stekao vještine i stručno-teorijska znanja, utvrđena nastavnim planom i
programom za zanimanje krznar (Narodne novine, br.
86/ 96), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za
praktični dio ispita zadaje se, u skladu s nastavnim planom praktičnog dijela
naukovanja, praktična zadaća (uradak i radne probe) iz područja:

1. rezanje kože krznaša i izrada spojeva;
2. šivanje;
3. pripremanje i dorada sirovina
   i izradaka;
4. izrada radnih dijelova;
5. sastavljanje i slaganje sirovina;
6. oblikovanje;
7. obrada dlake i kože;
8. planiranje, izrada, završavanje i sastavljanje izradaka;
9. izbor kože krznaša
   i drugih sirovina.

Ispitanik
mora u zadanom roku, primjereno pomoćničkom statusu,
izraditi uradak ili obaviti radnu probu.

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Izrada ženskog haljetka | Prema zadanom modelu i veličini konstruirati kroj, kompletirati krojne dijelove i izraditi haljetak |
| Izrada ženske pelerine | Prema zadanom modelu i veličini konstruirati kroj, kompletirati krojne dijelove  i izraditi pelerinu |
| Izrada ženskog ogrtača | Prema zadanom modelu i veličini konstruirati kroj, kompletirati krojne dijelove  i izraditi ogrtač |
| Izrada kape | Prema zadanom modelu i veličini konstruirati kroj, kompletirati krojne dijelove  i izraditi kapu |
| Izrada galanterijskoga komada | Prema zadanom modelu i veličini konstruirati kroj, kompletirati krojne dijelove  i izraditi zadani izradak |
| Izrada mufa | Prema zadanom modelu konstruirati kroj, kompletirati krojne dijelove  i izraditi  muf |

## RADNA PROBA

|  |  |
| --- | --- |
| Vrsta radne probe | Opis radne probe |
| Ručno šivanje | Ručno šivanje krzna i tekstila, ručni šavovi na kožama krznaša i drugim materijalima |
| Šivanje strojevima | Šivanje prema pojedinim krojevima i krojnim skupinama za promjenu oblika u materijalu s različitim profilom i bojom dlake |
| Pripremanje i dorada sirovina | Razvrstavanje dijelova krzna prema slijedu boje, strukture, tehničkim načelima i načinu prerade. Oblikovanje istezanjem |
| Izrada radnih dijelova | Preuređivanje dijelova materijala za zadanu tehniku prerađivanja |

Pri izradi praktične zadaće ispitanik (naučnik) mora se pridržavati propisanih mjera zaštite na
radu i zaštite
okoliša te ostalih uvjeta koje odredi ispitna
komisija.

Ispitanik mora ispitnoj komisiji priložiti mapu praktičnog dijela naukovanja za sve godine
obrazovanja iz koje je vidljivo
da je uspješno
svladao ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

### NASTAVNI PREDMET

#### Tehnologija zanimanja

1. Osnovni i pomoćni materijali, dobivanje i svojstva, uporaba i održavanje
2. Tehnologija izrade odjeće
   i galanterijskih proizvoda u serijskoj i pojedinačnoj proizvodnji
3. Konstrukcija odjevnih predmeta
   i galanterijskih proizvoda
4. Oblikovanje, specijalne tehnike
   obrade i tehnike ukrašavanja

## *Tehnološke* *vježbe*

if !supportLists1.  endifOsnove proizvodne tehnike, oblikovanje boda, tehnike šivanja i glačanja

if !supportLists2.  endifOsnove oblikovanja, elementi oblikovanja, kombinacije kod oblikovanja

if !supportLists3.  endifIzrada krznenih proizvoda, raspodjela rada

if !supportLists4.  endifOdijevanje i moda

if !supportLists5.  endifProporcije, figure
odraslih i djece, individualna odstupanja, promjena mjera kod kretanja

## *Stručni* *račun*

if !supportLists1.endifMatematičke i računske osnove

if !supportLists2.endifIzračunavanje plaća

if !supportLists3.endifIzračunavanje materijala

if !supportLists4.endifIzračunavanje troškova

if !supportLists5.endifIzračunavanje kamata

OCJENJIVAČKI
LIST

##### I.  PRAKTIČNI DIO ISPITA

|  |  |
| --- | --- |
| Radnje obavljene u okviru praktične zadaće | Broj bodova |
| Izrada dokumentacije za uradak | 0 – 10 |
| Korištenje zaštitnih sredstava i naprava | 0 – 10 |
| Spretnost rukovanja alatima i napravama | 0 – 10 |
| Prilagođivanje alata, strojeva i naprava | 0 – 10 |
| Koncentracija i izdržljivost | 0 – 10 |
| Kakvoća obavljene radne probe | 0 – 10 |
| Ispunjenje radne norme | 0 – 20 |
| Kakvoća uratka | 0 – 20 |
| UKUPNO BODOVA | 0 – 100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan             ( 5 ) |
| 81 – 91 | Vrlo dobar        ( 4 ) |
| 67 – 80 | Dobar               ( 3 ) |
| 50 – 66 | Dovoljan           ( 2 ) |
| 0 – 49 | Nedovoljan       ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji
se od pitanja i zadaća koje postavlja ispitna komisija. Za zanimanja za koja
postoji katalog ispitnih pitanja i zadataka za pomoćničke
ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-48  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-188